ফ্রিদা কাহলো

ফ্রিদা কাহলো ডি রিভেরা (, ; জুলাই ৬, ১৯০৭ – জুলাই ১৩, ১৯৫৪), জন্ম নাম: মাগদালেনা কারমেন ফ্রিদা কাহলো ই ক্যালদেরোন, ছিলেন একজন মেক্সিকীয় চিত্রশিল্পী, যিনি তার আত্ম-প্রতিকৃতি ঘরণার চিত্রের জন্য আলোচিত। কাহলোর জীবন অতিবাহিত হয় মেক্সিকো শহরে, তার বাড়িতে, যেটি "লা কাসা আজুল" বা নীল ঘর নামে পরিচিত। তার কাজ আন্তর্জাতিকভাবে বিখ্যাত মেক্সিকোর জাতীয় ও দেশীয় ঐতিহ্যের প্রতীকস্বরূপ, এবং নারীবাদীদের কাছে তার চিত্রকর্ম খ্যাতি পেয়েছে নারীর অভিজ্ঞতা ও রুপের আপোষহীন প্রকাশের জন্য। ফ্রিদা কাহলোর কাজে মেক্সিকোর সংস্কৃতি এবং ঐতিহ্য বেশ গুরুত্ব পেয়েছে, যার কারণে তার চিত্রকর্ম কখনো কখনো অর্বাচীন শিল্প বা লোকশিল্প হিসেবে চিহ্নিত করা হয়েছে। তার কাজকে পরাবাস্তবাদ এর অন্তর্গতও করা হয়েছে, এবং ১৯৩৮ সালে পরাবাস্তববাদী আন্দোলনের প্রধান আঁদ্রে ব্রেটন, ফ্রিদার কাজকে "রিবন অ্যারাউন্ড এ বোম্ব" আখ্যা দিয়েছিলেন। ফ্রিদা, ব্রেটন এর দেওয়া পরাবাস্তববাদী আখ্যা অস্বীকার করেন, কেননা তার মতে, তার চিত্রকর্মে পরাবাস্তব এর চেয়ে তার বাস্তব অবস্থার প্রতিফলনই প্রবল।

ফ্রিদা কাহলো তার স্বদেশী বিখ্যাত চিত্রকর দিয়েগো রিভেরা’র সঙ্গে বিবাহ বন্ধনে আবদ্ধ হয়েছিলেন, তাদের সম্পর্ক অস্থিতিশীল  ছিল। ফ্রিদা আজীবন বিভিন্ন স্বাস্থ্যজনিত সমস্যা ভুগেছেন, যার বেশিভাগই তার শৈশবের এক সড়ক দুর্ঘটনায় হয়েছিলো। তার অসুস্থতার কারণে সে প্রায়ই অন্যান্যদের থেকে দূরে একাকী থাকতেন এবং এটি তার কাজে বেশ প্রভাব ফেলে।

শৈশব
কাহলো ছোটবেলা থেকেই চিত্রশিল্পের প্রতি আগ্রহী ছিলেন, তার বাবার বন্ধু প্রিন্ট মেকার ফার্নান্দো ফার্নান্দেজের কাছ থেকে আঁকার তালিম পেয়েছিলেন। তিনি তার নোটবুকগুলি বিভিন্ন স্কেচ দিয়ে পূরণ করেছিলেন। ১৯২৫ সালে পরিবারের সহযোগিতায় ঘরের বাইরে স্কুল থেকে শিক্ষা নিয়ে কাজ শুরু করেন। ১৯২৫ সালে এক বাস দুর্ঘটনার পরে কাহলো তিন মাসের জন্য হাঁটাচলা করতে অক্ষম হন, এরপরে তিনি চিকিৎসা শেষ করে চিত্রকর হিসাবে আবার কর্মজীবন শুরু করেন।

তার একটি বিশেষভাবে তৈরি চিত্রফলক ছিল যাতে করে তিনি বিছানায় বসেই আঁকতে পারেন, এবং নিজেকে দেখার জন্য চিত্রফলকের উপর আয়না বসানো ছিল। কাহলোর পরিচয় এবং অস্তিত্ব টিকিয়ে রাখার প্রশ্নগুলি অন্বেষণ করার জন্য চিত্রকলা হয়ে ওঠে একটি উপায়।

ছবির ধরন ও প্রভাব

কাহলো তার জীবনদশায় কতটি চিত্রকর্ম করেছিলেন তার সংখ্যা নিয়ে মতভেদ রয়েছে, যার পরিসংখ্যান ১৫০ থেকে ২০০-এর মধ্যে রয়েছে। তার প্রথম দিকের চিত্রকর্মগুলি, যা তিনি ১৯২০ সালের মাঝামাঝি সময়ে তৈরি করেছিলেন, রেনেসাঁ মাস্টার্স এবং ইউরোপীয় অ্যাভান্ট-গার্ড শিল্পীদের যেমন আমেদিও মোদিগলিয়ানির দ্বারা প্রভাবিত হন।তার ছবির ধরনগুলো পরাবাস্তববাদী, সেখান থেকে উপাদানগুলিকে বাস্তবতা সাথে মিশিয়ে ছবির মাধ্যমে বিকাশিত করতেন এবং প্রায়শই ব্যথা এবং মৃত্যুকে চিত্রিত করেছিলেন। তার কাজের বিস্ময়কর দিক ছিলো রাজনৈতিক ও শৈল্পিক বিষয়ের মাঝামাঝি অবস্থাকে ফুটিয়ে তোলা।

দুর্ঘটনা, রাজনৈতিক সক্রিয়তা ও বৈবাহিক জীবন
১৯২৫ সালের ১ সেপ্টেম্বর কাহলো এবং তার প্রেমিক আলেজান্দ্রো গমেজ আরিয়াস স্কুল থেকে বাড়ি যাচ্ছিলেন যখন তারা যে বাসে চড়েছিলেন, সেটার সাথে অন্য গাড়ির সংঘর্ষ হয়। এই দুর্ঘটনায় বেশ কয়েক জন মারা গিয়েছিল এবং কাহলোর পাঁজর, তার পা এবং ঘাড়ের উভয়পাশের হাড় ভেঙেছিল। তিনি প্রায় ২ মাস হাসপাতালে ভর্তি ছিলেন। দুঘটনার ফলে তার ৩টি কশেরুকা নড়ে যায়।

দুর্ঘটনার পরে তার স্বপ্ন ভেঙ্গে যায় এবং চিকিৎসকের পর্যাবেক্ষণে থাকেন। ১৯২৭ সালে তিনি কিছুটা সুস্থ হন এবং স্কুলের পুরোনো বন্ধুদের নিয়ে ছাত্র রাজনীতিতে যুক্ত হন। তিনি মেক্সিকান কমিউনিস্ট পার্টিতে যুক্ত হয়ে সক্রিয়ভাবে কাজ শুরু করেন। ১৯২৮ সালের জুনে মোডোটির একটি পার্টিতে কাহলোর সাথে ডিয়েগো রিভেরার পরিচয় হয়। ১৯২৯ সালে ২১শে আগস্ট কাহালো রিভেরাকে বিয়ে করেন।

মৃত্যু
১৯৫০ সাল, এবছর কাহলো বছরের বেশিরভাগ সময় মেক্সিকো সিটির হাসপাতাল এবিসিতে কাটিয়েছিলেন, যেখানে তার মেরুদণ্ডে একটি নতুন হাড়ের গ্রাফ্ট সার্জারি হয়েছিল। তিনি হতাশ হয়ে পরেন। সেই সময় বেশিভাগ সময় হুইল চেয়ারে কাটাতেন। সেই সময়গুলোকে তিনি রাজনৈতিক কাজে ব্যয় করেছেন। তিনি ১৯৪৮ সালে মেক্সিকান কমিউনিস্ট পার্টিতে যোগদান করেছিলেন এবং শান্তির পক্ষে প্রচার করেছিলেন, উদাহরণস্বরূপ, স্টকহোম আপিলের জন্য স্বাক্ষর সংগ্রহ করে। ১৯৫৪ সালের ১৩ জুলাই আনুমানিক ছয়টায় তাকে নার্স বিছানায় মৃত অবস্থায় দেখতে পান। কাহলোর ওষুধের ব্যবহার নিরীক্ষণ করে নার্স বলেছিলেন কাহলো মারা যাওয়ার রাতে মাত্রাতিরিক্ত ঔষধ গ্রহণ করেছিলেন। চিকিৎসক তাকে সর্বাধিক সাতটি বড়ি খাওয়ার পরামর্শ দিয়েছিল। কিন্তু তিনি সেদিন এগারোটি গ্রহণ করেছিলেন।

চিত্রশালা

গ্রন্থতালিকা
 Pierre, Clavilier (2006). Frida Kahlo, les ailes froissées, ed Jamsin 
 Lowe, Sarah M. (1995), Diary of Frida Kahlo (with introduction by Carlos Fuentes),  London: Bloomsbury, 1995. ; also (1998) Harry N. Abrams .
 Gonzalez, M. (2005). Frida Kahlo – A Life. Socialist Review, June 2005.
 Arts Galleries: Frida Kahlo. Exhibition at Tate Modern, June 9 – October 9, 2005. The Guardian, Wednesday May 18, 2005. Retrieved May 18, 2005.
 Nericcio, William Anthony. (2005).  A Decidedly 'Mexican' and 'American' Semi[er]otic Transference: Frida Kahlo in the Eyes of Gilbert Hernandez.
 Tibol, Raquel (original 1983, English translation 1993 by Eleanor Randall)  Frida Kahlo: an Open Life.  USA: University of New Mexico Press. 
 Turner, C. (2005). Photographing Frida Kahlo. The Guardian, Wednesday May 18, 2005. Retrieved May 18, 2005.
 Zamora, M. (1995). The Letters of Frida Kahlo: Cartas Apasionadas. Chronicle Books (November 1, 1995). 
 Griffiths J. (2011). A Love Letter from a Stray Moon, Text Publishing, Melbourne Australia (forthcoming).
 "Frida's bed" (2008) – a novel based on the life of Frida Kahlo by Croatian writer Slavenka Drakulic. Penguin (non-classics) 

আরো পড়ুন
 Aguilar, Louis. Detroit was muse to legendary artists Diego Rivera and Frida Kahlo. The Detroit News. April 6, 2011.
 Barnone, Joshua. Focusing on Women in Surrealism. The New York Times. July 23, 2015.
 Espinoza, Javier. Frida Kahlo's last secret finally revealed. The Observer at The Guardian. Saturday August 11, 2007.
 Frida Kahlo, Artist, Diego Rivera's Wife (obituary). The New York Times. Wednesday, July 14, 1954.
 Farris, Phoebe, ed. Women Artists of color. Farris. 1999.
 de la Garza, Armida. Adapting Frida Kahlo: The Film-Paintings, in Lucia Nagib and Anne Jerslev (eds.) Impure Cinema. I.B.Tauris, 2014.
 Griffiths, Jay. Frida Kahlo,.: A life of hope and defiance. The Guardian. March 2014.
 Grosenick, Uta, ed. Women artists in the 20th and 21st century. Taschen. 2001.
 Tuchman, Phyllis. The Mexican Artist's myriad faces. Smithsonian Magazine. 2002.

তথ্যসূত্র

বহিঃসংযোগ

Frida Kahlo complete works at The Frida Kahlo Foundation

Frida Kahlo at the Open Directory Project
Frida Kahlo documents selection at the ICAA Museum of Fine Arts, Houston
Frida Kahlo & contemporary thoughts – contains an extensive bibliography
In Our Time: Frida Kahlo A discussion on Kahlo's life and art on BBC Radio 4

বিষয়শ্রেণী:১৯০৭-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:পরাবাস্তববাদী শিল্পী
বিষয়শ্রেণী:মেক্সিকীয় ব্যক্তি
বিষয়শ্রেণী:২০শ শতাব্দীর নারী শিল্পী
বিষয়শ্রেণী:মেক্সিকান সাম্যবাদী
বিষয়শ্রেণী:আধুনিক চিত্রশিল্পী